શશીકલાનું સમગ્ર કુટુંબ પરિવાર વિનાની જયલલિતાની ફરતે ગોઠવાઈ ગયું હતું. એક તબક્કે જયલલિતાએ આ આખી ટોળકીને હાંકી કાઢી હતી. પણ ફરી શશીકલાને બોલાવવી પડી. શશીકલાના પતિને જયલલિતાના મહેલ જેવા ઘરમાં પ્રવેશવાની મનાઈ હતી, પણ શશીકલા જયલલિતા બધા જ કાંળાધોળાં પોતાના ભત્રીજા નટરાજન અને બીજા ભાણીઆના નામે કરતી. આ આખી ટોળકીને મન્નારગુડી ગેન્ગ તરીકે તામિલનાડુમાં કુખ્યાતી મળી છે. મન્નારગુડી વિસ્તારમાં શશીકલાનો પરિવાર વીસીઆર ભાડે આપવાનું કામ કરતો હતો. ફિલ્મોની વિડિયો કેસેટનો ધંધો ધમધોકાર હતો, પણ એટલો ધમધોકાર નહોતો કે તેમાંથી અબજો રૂપિયા રળી શકાય. અબજો રૂપિયાનું સામ્રાજ્ય જયલલિતા સાથેના પરિચય પછી જ થયું હતું.